**TEHNIČKA SPECIFIKACIJA**

|  |
| --- |
| **TEHNIČKA SPECIFIKACIJA: Mrežna oprema za opremanje prostora u projektu cjelovite obnove od potresa** |
| **Opis predmeta nabave** |
| Predmet nabave:   * **Mrežna oprema**   za potrebe Kliničkog bolničkog centra Zagreb (dalje u tekstu: Naručitelj) s uključenom uslugom implentacije nove opreme u postojeću računalnu mrežu Naručitelja, prema opisu tražene robe i usluga koji su detaljno utvrđeni u Tehničkoj specifikaciji kao sastavnom dijelu ovog dokumenta i količinama koje su definirane Troškovnikom. |
| **Rokovi i isporuka** |
| Isporučitelj se obvezuje u okviru predmeta nabave izvršiti isporuku u roku ne dužem od roka definiranog ponudom Ponuditelja koji počinje teći od dana primitka Narudžbenice, a maksimalno 60 dana. Instalaciju i konfiguraciju te puštanje opreme u pogon mora izvršiti u roku 15 dana od dana isporuke opreme. Roba i usluge se mogu naručivati parcijalno, sukladno potrebama Naručitelja. Količine u predmetu nabave su okvirne.  Roba se isporučuje u Službu informatičkih usluga naručitelja na lokaciji Rebro, Kišpatićeva 12, ili na druge lokacije koje su obuhvaćene projektom cjelovite obnove od potresa:   * Kišpatićeva 12 - Glavna zgrada * Jordanovac 104   Roba i usluge će se isporučivati sukcesivno. Za svaku isporuku opreme i usluga dobavljač je dužan napraviti zapisnik o isporuci i puštanje opreme u pogon. Potpisani zapisnik od strane naručitelja o isporuci opreme je temelj za izdavanje računa od strane ponuditelja. |
| **Detaljna tehnička specifikacija** |
| Tehnička specifikacija se sastoji od tablice obaveznih minimalnih ili maksimalno dopuštenih tehničkih karakteristika gdje Ponuditelj mora ispuniti priloženu tablicu (Prilog 1 ovog dokumenta) za cjelokupnu opremu, te navesti broj stranice ponude gdje je priložen katalog proizvođača na kojoj se dokazuje tražena funkcionalnost. Ponuditelj je dužan u katalogu proizvoda označiti odnosno istaknuti element kojim se dokazuje tražena funkcionalnost.  U svim slučajevima gdje je naveden određen proizvođač, zaštićeno ime, tip, model, certifikata i sl. dozvoljena je ponuda ili posjedovanje sličnog ili odgovarajućeg jednakovrijednog proizvoda, a koji omogućuje nuđenje robe pisane u predmetu nabave, gdje je Ponuditelj obvezan dokazati jednakovrijednost sukladno Zakonu.  Jednakovrijednost se dokazuje prilaganjem originalne dokumentacije proizvođača u kojoj je opisano da ponuđeno zadovoljava minimalne tehničke karakteristike tražene ovom Dokumentacijom. |
| **Obveze ponuditelja** |
| Izabrani ponuditelji se u sklopu ovoga postupka nabave obvezuje uz isporuke opreme obaviti osnovnu instalaciju i podešavanje prema zahtjevu naručitelja na točke instalacije te povezivanje i integraciju isporučene opreme na postojeću mrežnu opremu naručitelja, što između ostaloga uključuje:   * Dobavu i isporuku mrežne opreme (preklopnici i bežične pristupne točke) ponuđene u troškovniku * Instalaciju i montažu mrežne opreme na definirane pozicije na lokacijama naručitelja * Osnovnu konfiguraciju mrežne opreme sukladno zahtjevima naručitelja te povezivanje nove opreme na postojeću mrežu naručitelja koja se bazira na opremi proizvođača Cisco (povezivanje distribucijskih točaka/preklopnika na glavni mrežni čvor naručitelja, povezivanje mrežne pristupne opreme/preklopnika na distribucijske točke, povezivanje bežičnih pristupnih točaka na postojeći kontroler za upravljanje bežičnim točkama naručitelja), a sve bez dodatne posredničke opreme i bez dodatnih troškova za naručitelja * Povezivanje nove opreme na postojeću mrežu Naručitelja uz integraciju postojeće mrežne opreme bez dodatne posredničke opreme i bez dodatnih troškova za naručitelja * Testiranje i provjeru ispravnosti rada nakon instalacije opreme u mrežu Naručitelja * Izradu dokumentacije izvedenog stanja s mapom prikaza pokrivenosti bežičnim signalom   Ponuditelj mora od potpisa ugovora osigurati prošireno održavanje isporučene opreme na rok od 12 mjeseci koje uključuje:   * Specifične konfiguracijske promjene na mrežnoj opremi, prema zahtjevima i specifikacijama Naručitelja, a sa ciljem osiguranja pune funkcionalnosti cjelovite računalne mreže naručitelja, * u slučaju kvara, Izvršitelj mora nadomjestiti opremu koja se popravlja i servisira, zamjenskom opremom istog proizvođača, istih ili boljih karakteristika s kojim će Naručitelj moći obavljati iste funkcije i u istom obimu kao i s opremom koji se servisira ili popravlja. * Izvršitelj je dužan u slučaju iz prethodnih točaka, zamjenski uređaj dopremiti Naručitelju i obaviti sve potrebne predradnje (smještaj uređaja, instalacije u prostoru radi prilagodbe i sl.) kako bi zamjenski uređaj bio u punoj funkciji * do datuma isteka ugovora Izvršitelj je dužan Naručitelju isporučiti svu dokumentaciju o izvršenim konfiguracijskim promjenama, uključivo zatečenu i konačnu topologiju mreže te kopije operativnog sustava na opremi koja je predmet održavanja * Osigurati jedinstvenu kontakt točku za prijavu kvara (telefonski i/ili emailom na hrvatskom jeziku) * vrijeme odaziva prema sljedećim SLA:   + SLA1 – 24x7x2 (odaziv 2 radna sata)   + SLA2 – 24x7xNBD (odaziv sljedeći radni dan)   Oprema obuhvaćena s SLA1:   * Mrežni preklopnik tip 1 * Mrežni preklopnik tip 2 * Mrežni preklopnik tip 4   Oprema obuhvaćena s SLA2:   * Mrežni preklopnik tip 3 * Bežična pristupna točka |
| **Obveze naručitelja** |
| Naručitelj će izabranom ponuditelju osigurati sljedeće:   * Pristup računalnoj mreži Naručitelja i administratorski pristup na postojeću mrežnu opremu ukoliko je nužan radi integracije nove opreme na postojeću mrežu Naručitelja * Angažman stručnih osoba Naručitelja u svrhu koordinacije aktivnosti i snimke postojećeg stanja i izrade specifikacija korisničkih zahtjeva u suradnji s izabranim ponuditeljem * Osigurati pripremu mjesta instalacije   + Fizički prostor odnosno rack unite za smještaj opreme u komunikacijske ormare   + Osigurati pasivnu mrežnu infrastrukturu za međupovezivanje mrežne opreme (optičke i bakrene linkove za spajanje nove mrežne opreme na postojeću mrežu)   + Pridijeliti IP adresni prostor za novu opremu i ostale konfiguracijske parametre za novu opremu   + Izvor napajanja za novu opremu * Predložiti pozicije instalacije bežičnih pristupnih točaka na temelju građevinskog projektnog rješenja, gdje će izvođač dobiti na uvid projektnu dokumentaciju nakon potpisivanja ugovora |
| **Dokaz tehničke i stručne sposobnost** |
| Ponuditelj treba dostaviti popis značajnih isporuka opreme s istim ili sličnim traženim predmetom nabave izvršenih u godini u kojoj je započeo postupak javne nabave i tijekom tri godine koje prethode toj godini. Popis ugovora sadrži iznos, datum isporuke robe i naziv druge ugovorne strane. Ako je druga ugovorna strana naručitelj u smislu Zakona o javnoj nabavi, popis sadrži ili mu se kao dokaz prilaže potvrda izdana ili potpisana od naručitelja. Ako je druga ugovorna strana privatni subjekt, popis sadrži ili mu se kao dokaz prilaže njegova potvrda, a u nedostatku iste vrijedi izjava gospodarskog subjekta uz dokaz da je potvrda zatražena. Popis značajnih isporuka istim ili sličnim traženim predmetom nabave uredno izvršenih u posljednje tri godine.  Ponuditelj ovim treba dokazati da je sposoban izvršavati poslove iz ovoga predmeta nabave. Urednim ispunjenjem ugovornih obveza ponuditelj dokazuje da je upoznat s pravilnim načinom instalacije opreme i da ima iskustvo i znanje za uspješno izvršenje sličnih predmeta nabave. |
| **Dokazi stručne sposobnosti ponuditelja** |
| Isprave kojima se dokazuje obrazovanje i potvrdu o strukovnoj sposobnosti osoba odgovornih za pružanje usluga, za tehničke stručnjake, i to za sljedeće:   * minimalno 2 djelatnika s Cisco Certified Internetwork Expert Enterprise Infrastructure ili jednakovrijednim certifikatom, kojim se dokazuje najviša razina znanja u planiranju, konfiguriranju i održavanju najsloženije mrežne LAN i WAN infrastrukture, * minimalno 1 djelatnik s Cisco Certified Internetwork Expert Wireless ili jednakovrijednim certifikatom, kojim se dokazuje znanje najviša razina znanja u planiranju, konfiguriranju i održavanju najsloženije bežične mrežne infrastrukture, * minimalno 1 djelatnik s Zabbix Certified Expert certifikatom, kojim se dokazuje znanje u samostalnom planiranju, implementaciji i administraciji Zabbix nadzornog sustava. |
| **Popis tehničkih stručnjaka u obliku Izjave Ponuditelja** |
| Ponuditelj treba dostaviti izjavu sa popisom tehničkih stručnjaka angažiranih za realizaciju predmeta nabave s podacima o njihovoj raspoloživosti za cijelo vrijeme trajanja ugovora posjedovanjem certifikata opisanih u dijelu Dokazi stručnosti tehničkih stručnjaka. Navedeni popis/izjava mora biti potpisan i ovjeren od strane ponuditelja.  Isprave se prilažu kao ovjerene preslike certifikata ovlaštenih izdavatelja koje mogu biti na engleskom jeziku, ali moraju biti valjane na dan predavanja ponude. Pri ocjeni tehničke i stručne sposobnosti će se jednoj osobi iz popisa brojati najviše jedan certifikat. U provjeri ponude zadržavamo pravo zahtijevanja ovjerene preslike predmetnih certifikata.  Ponuditelj koji raspolaže navedenim dokazima potvrđuje iskustvo, pouzdanost, educiranost, stručnost i sposobnost urednog izvršenja predmeta nabave. |
| **Jamstvo** |
| Ponuditelj mora dati proizvođačko jamstvo na isporučenu opremu od minimalno 60 mjeseci. Unutar tog perioda mora biti uključena podrška proizvođača za opremu koja uključuje sljedeće:   * Hardver: Zamjena dijelova po standardima proizvođača, ali nije nužan sljedeći radni dan. Proizvođač nije dužan opremu poslanu na RMA poslati natrag prema naručitelju sljedeći radni dan. * Dobava novih podinačica softvera * Pristup bazi znanja proizvođača po principu 24x7 * Eskalacija problema u tehnički centar proizvođača |
| **Način nuđenja** |
| Ponuditelj mora ponuditi cjelokupan predmet nabave. Nije dozvoljeno nuđenje dijela robe i usluga i nije dozvoljeno nuđenje samo pojedine stavke iz tablica tehničke specifikacije.  Ponuditelj mora za svu ponuđenu opremu dostaviti originalnu tehničku specifikaciju proizvođača na hrvatskom ili engleskom jeziku te na taj način dokazati da ponuđena oprema odgovara specificiranoj traženoj opremi po svakoj stavci iz tablice tehničke specifikacije.  Isporučene komponente i svi njihovi dijelovi moraju biti novi, tj. nekorišteni, u tvorničkom pakiranju te u svemu moraju odgovarati ponuđenom u ponudi odabranog Ponuditelja. Isporučene komponente ne smiju biti obnovljene (reparirane). Ponuditelj ne smije ponuditi komponente koje predstavljaju prototip ili pokusnu seriju. |